ນາຍົກ ມາເລເຊຍ ປະຕິຍານ ວ່າ ຈະບໍ່ຍອມ ລົງຈາກ ຕຳແໜ່ງ
ພວກປະທ້ວງ ໄດ້ຕັ້ງຄ້າຍພັກ ຄ້າງຄືນຢູ່ຕາມທ້ອງຖະໜົນ ໃນນະຄອນຫຼວງ ກົວລາລຳເປີ ເພື່ອຮ້ຽກຮ້ອງ ໃຫ້ນາຍົກລັດຖະມົນຕີ ນາຈິບ ລົງຈາກຕຳແຫນ່ງ.
ລັດຖະບານຂອງມາເລເຊຍ ໄດ້ລົງຍຶດຖະໜົນຫຼາຍສາຍ ໃນນະຄອນຫຼວງ ໃນວັນຈັນມື້ນີ້ ຫຼັງຈາກການເດີນຂະບວນ ຂັບໄລ່ ນາຍົກລັດຖະມົນຕີ ທ່ານ Najib Razak ໃຫ້ລາອອກ ຈາກຕຳແໜ່ງ ທ່ານ ນາຈິບ ພ້ອມກັບບັນດາຜູ້ຊົມທັງຫຼາຍ ໄດ້ເຂົ້າຮ່ວມຊົມ ການເດີນສວນສະໜາມ ຂອງບັນດາ ເຈົ້າໜ້າທີ່ຕຳຫຼວດ ທະຫານ ແລະ ພະນັກງານຂ້າຣາຊການ ໃນວັນຈັນມື້ນີ້ ນາຍົກລັດຖະມົນຕີດັ່ງກ່າວ ຜູ້ທີ່ປະເຊີນໜ້າກັບ ການກ່າວຫາ ວ່າສໍ້ໂກງຢ່າງຮ້າຍແຮງ ໄດ້ປະຕິຍານວ່າ ຕົນຈະບໍ່ຍອມລົງຈາກ ຕຳແໜ່ງ ແລະ ໄດ້ຕຳນິພວກປະທ້ວງ ວ່າ ບັນດາຜູ້ຈັດແຈງການປະທ້ວງ ກ່າວວ່າ ເກີນກວ່າ 200,000 ຄົນ ໄດ້ອອກມາປະທ້ວງ ໃນວັນເສົາ ແລະ ວັນອາທິດ ຜ່ານມາ ເພື່ອຮຽກຮ້ອງໃຫ້ທ່ານ ນາຈິບ ລາອອກ ເຖິງຢ່າງໃດກໍຕາມ ຕຳຫຼວດກ່າວວ່າ ພວກຝຸງຄົນປະທ້ວງນັ້ນ ແມ່ນວ່າ ຕ່ຳກວ່າ 30,000 ຄົນ ບັນດາເຈົ້າໜ້າທີ່ ໄດ້ຄາດຄະເນວ່າ ມີຈຳນວນ 13,000 ຄົນ ໄດ້ອອກມາຊົມການສະເຫຼີມ ສະຫຼອງ ໃນວັນຈັນມື້ນີ້ ເອກະສານຈຳນວນນຶ່ງໄດ້ຮົ່ວໄຫລ ອອກໄປເຖິງສື່ມວນຊົນ ໃນເດືອນກໍລະກົດ ຜ່ານມາ ທີ່ໄດ້ຊີ້ໃຫ້ເຫັນວ່າ ນາຍົກລັດຖະມົນຕີ ໄດ້ຮັບເງິນ ຈຳນວນ 700 ລ້ານໂດລາ ຜ່ານທາງ ບັນຊີທະນາຄານສ່ວນຕົວຂອງທ່ານ ຈາກ 1MDB ຊຶ່ງເປັນກອງທຶນ ການລົງທຶນ ທີ່ລັດຖະບານເປັນເຈົ້າຂອງ ທ່ານນາຈິບ ໄດ້ປະຕິເສດຕໍ່ຂໍ້ກ່າວຫາຕ່າງໆ ໂດຍກ່າວວ່າ ເງິນດັ່ງກ່າວ ແມ່ນເປັນຂອງຂວັນ ຈາກປະເທດໃນຕາເວັນອອກກາງ ທ່ານໄດ້ສະເໜີແນະວ່າ ການກ່າວຫາສໍ້ລາດບັງຫຼວງນັ້ນ ແມ່ນເປັນສ່ວນນຶ່ງຂອງ  ຕໍ່ລັດຖະບານປະສົມ ທີ່ປົກຄອງປະເທດມາເປັນເວລາ ຍາວນານ ການສືບສວນສອບສວນ ໄດ້ປາກົດວ່າ ມີໂອກາດທີ່ຈະຍື່ນຄຳຟ້ອງຮ້ອງທາງອາຍາ ກ່ຽວກັບ ທ່ານນາຈິບ ຊຶ່ງເປັນສິ່ງນຶ່ງ ທີ່ບໍ່ເຄີຍເກີດຂຶ້ນມາກ່ອນ ສຳຫລັບ ນາຍົກລັດຖະມົນຕີມາເລເຊຍ ນາຍົກລັດຖະມົນຕີ ນາຈິບ ໄດ້ໄລ່ອະທິໄອຍາການ ຜູ້ທີ່ໄດ້ທຳການສືບສວນສອບສວນ ທ່ານນັ້ນ ອອກຈາກຕຳແໜ່ງ